ΚΑΝΟΝΙΣΜΟΣ (ΕΚ) αριθ. 1415/97 ΤΟΥ ΣΥΜΒΟΥΛΙΟΥ της 22ας Ιουλίου 1997 για τον καθορισμό, για την περίοδο εμπορίας 1997/98, των ποσών της ενίσχυσης του υφαντικού λίνου και της καννάβεως, καθώς και του ποσού που λαμβάνεται υπόψη για τη χρηματοδότηση των μέτρων που ευνοούν τη χρησιμοποίηση ακατέργαστων ινών λίνου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της καννάβεως (1), και ιδίως το άρθρο 2 παράγραφος 3 και το άρθρο 4 παράγραφος 3,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι το άρθρο 4 του κανονισμού (ΕΟΚ) αριθ. 1308/70 προβλέπει ότι τα ποσά της ενίσχυσης για τον λίνο που προορίζεται κυρίως για την παραγωγή ινών και για την κάνναβη, που παράγονται στην Κοινότητα, πρέπει να καθορίζονται ετησίως 7

ότι, δυνάμει του άρθρου 4 παράγραφος 2 του εν λόγω κανονισμού, αυτό το ποσό καθορίζεται ανά εκτάριο σπαρθείσας και συγκομισθείσας έκτασης, ώστε να εξασφαλίζεται η ισορροπία μεταξύ του όγκου αναγκαίας παραγωγής στην Κοινότητα και των δυνατοτήτων διάθεσής της 7 ότι το ποσό αυτό πρέπει να καθορίζεται λαμβάνοντας υπόψη την τιμή των ινών και των σπόρων λίνου και καννάβεως που ισχύει στην παγκόσμια αγορά 7

ότι, κατά τα τελευταία χρόνια, η αγορά του λίνου παρουσίασε πολύ σημαντικές διακυμάνσεις των τιμών της ίνας καθώς και σημαντική αύξηση των κοινοτικών εκτάσεων που καλλιεργούνται με λίνο 7 ότι, λαμβάνοντας υπόψη την προτεινόμενη μείωση του τμήματος της ενίσχυσης που προορίζεται για τη χρηματοδότηση των κοινοτικών μέτρων που ευνοούν τη χρησιμοποίηση ακατέργαστων ινών λίνου, θα πρέπει να πραγματοποιηθεί αντίστοιχη μείωση της ενίσχυσης 7

ότι η αγορά της κάναβης παρουσιάζει αυξητική τάση των εκτάσεων 7 ότι, για να αμβληθούν οι επιπτώσεις επί των δαπανών του προϋπολογισμού, πρέπει να προσαρμοσθεί αναλόγως το ποσό της ενίσχυσης 7

ότι το άρθρο 2 παράγραφος 3 του κανονισμού (ΕΟΚ) αριθ. 1308/70 προβλέπει ότι το τμήμα της ενίσχυσης που προορίζεται για τη χρηματοδότηση των κοινοτικών μέτρων που ευνοούν τη χρησιμοποίηση ακατέργαστων ινών λίνου προσδιορίζεται κατά τον καθορισμό της ενίσχυσης για τη σχετική περίοδο σύμφωνα με τα κριτήρια που αναφέρονται στην εν λόγω παράγραφο 7 ότι αυτό πρέπει να καθοριστεί, λαμβάνοντας υπόψη την εξέλιξη της αγοράς του λίνου, το ποσό της ενίσχυσης για τον λίνο καθώς και το κόστος των μέτρων που πρέπει να προβλεφθούν 7 ότι θα πρέπει επίσης να ληφθεί υπόψη η χρηματοδότηση που έχει ήδη προβλεφθεί 7

ότι η εφαρμογή των κριτηρίων που αναφέρονται ανωτέρω οδηγεί στον καθορισμό του ποσού της ενίσχυσης και του τμήματος της ενίσχυσης που προορίζεται για τη χρηματοδότηση των μέτρων που ευνοούν τη χρησιμοποίηση ακατέργαστων ινών λίνου στο επίπεδο που αναφέρεται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1997/98, τα ποσά της ενίσχυσης που αναφέρεται στο άρθρο 4 του κανονισμού (ΕΟΚ) αριθ. 1308/70, καθορίζονται:

α) όσον αφορά τον λίνο, σε 815,86 Ecu ανά εκτάριο 7

β) όσον αφορά την κάνναβη, σε 716,63 Ecu ανά εκτάριο.

Άρθρο 2

Για την περίοδο εμπορίας 1997/98, το λαμβανόμενο υπόψη ποσό της ενίσχυσης για τον λίνο το οποίο προορίζεται για τη χρηματοδότηση των μέτρων που ευνοούν τη χρησιμοποίηση ακατέργαστων ινών λίνου που αναφέρονται στο άρθρο 2 του κανονισμού (ΕΟΚ) αριθ. 1308/70, καθορίζεται σε 0,0 Ecu ανά εκτάριο.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1997.

Για το Συμβούλιο

Ο Πρόεδρος

F. BODEN

(1) ΕΕ αριθ. L 146 της 4. 7. 1970, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).

(2) ΕΕ αριθ. C 101 της 27. 3. 1997, σ. 10.

(3) ΕΕ αριθ. C 200 της 30. 6. 1997.

(4) Γνώμη που διατυπώθηκε στις 29 Μαΐου 1997 (δεν έχει ακόμα δημοσιευθεί στην Επίσημη Εφημερίδα).